פלאסיו דה דפורטס דה לה קומונידד דה מדריד

פלאסיו דה דפורטס דה לה קומונידד דה מדריד ("ארמון הספורט של קהילת מדריד") הוא היכל ספורט במדריד שבספרד. ההיכל בעל קיבולת מקסימלית של 18,000 מקומות ישיבה והוא משמש לתחרויות ספורט (בעיקר כדורסל), הופעות ואירועים שונים. שמו המסחרי החל מחודש ינואר 2025 הוא Movistar Arena. היסטוריה ההיכל המקורי, שהוקם בסוף שנות ה-50 באזור ששימש בעבר כזירה למלחמות שוורים, נפתח בשנת 1960. במשך השנים נערכו בו אירועי ספורט שונים ובהם אליפות העולם בכדורסל ב-1986, בה ניצחה נבחרת ארצות הברית בגמר את נבחרת ברית המועצות 87:85. האולם שימש כאולם הביתי של ריאל מדריד מ-1986 עד 1998 ושל אסטודיאנטס מ-1998 עד שנת 2001, אז נהרס עקב שרפה. בשנים 2002–2005 נבנה ההיכל מחדש כהיכל מודרני ומפואר בעלות 124 מיליון אירו. ההיכל המחודש היה בין 6 האולמות שאירחו את אליפות אירופה בכדורסל 2007. שם התקיימו כל שלבי הנוק-אאוט של האליפות, כולל משחק הגמר שהסתיים בניצחונה של נבחרת רוסיה בהדרכת המאמן הישראלי דייוויד בלאט 60–59 על נבחרת ספרד. ב-2–4 במאי 2008 נערכו באולם משחקי פיינל פור היורוליג. במשחק הגמר גברה צסק"א מוסקבה על מכבי תל אביב בתוצאה 91–77. בשנת 2014 נערכה תחרות גביע העולם בכדורסל. במשחק הגמר גברה נבחרת ארצות הברית על נבחרת סרביה בתוצאה 129–92. ב-17 במאי 2014 שוב נערכו באולם משחקי הפיינל פור של היורוליג לעונת 2014/2015, לאחר 7 שנים, ובהם ריאל מדריד ניצחה את אולימפיאקוס בתוצאה 78–59. קישורים חיצוניים אתר האינטרנט הרשמי של פלאסיו דה דפורטס דה לה קומונידד דה מדריד (בספרדית) פלאסיו דה דפורטס דה לה קומונידד דה מדריד, ברשת החברתית פייסבוק פלאסיו דה דפורטס דה לה קומונידד דה מדריד, ברשת החברתית X (טוויטר) אליסף דעואל, ‏האולם המארח של הפיינל-פור, באתר ONE‏, 13 באפריל 2008 הערות שוליים